Вучань не павінен баяцца гаварыць пра тое, што яго хвалюе. Але дзеці асцерагаюцца гэтага, таму што баяцца, што, калі раскажуць, настаўнік пачне адносіцца да іх яшчэ больш непрыязна, чым раней, будзе ціснуць на навучэнца. Менавіта па тых прычынах, што адзін баіцца, а другому цяжка нават на некаторы час адмовіцца ад сваіх статусаў, канфлікты паміж настаўнікам і вучнем пры дапамозе медыяцыі вырашаюцца рэдка. Увайсці настаўніку ў медыяцыю вельмі цяжка. Але тыя педагогі, якія паступалі разумна і згаджаліся абмеркаваць набалелае з дзецьмі, потым расказвалі, што адносіны ў класе сталі лепшымі. І з боку навучэнца да такіх настаўнікаў узнікае больш павагі, прызнання, таму што яны разумеюць, як цяжка знайсці баланс, які не дазволіць парушыць тыя адносіны, якія былі.